ફેકટરીના માણસોએ આ અંગે પરિવારજનોને જાણ કરતાં તેઓ દોડી આવ્યા હતા તેમજ રામોલ પોલીસને જાણ કરાતાં રામોલ પોલીસ ઘટનાસ્થળે પહોંચી હતી. પોલીસે લાશ નીચે ઉતારી તપાસ કરતાં તેઓના ખિસ્સામાંથી એક ચિઠ્ઠી મળી આવી હતી, જેમાં ક્રિકેટના સટ્ટામાં દેવું થઇ જતાં તેઓએ આપઘાત કર્યો હોવાનું જણાવ્યું હતું. રામોલ પોલીસ સ્ટેશનના એએસઆઇ અમનખાને જણાવ્યું હતું કે ચિઠ્ઠીમાં માત્ર દેવાનો ઉલ્લેખ છે. કોને કેટલા રૂપિયા લેેવાના હતા અને કોને આપવાના હતા તેનો ઉલ્લેખ નથી.